Arkady Rotenberg spune că "Palatul lui Putin" este al său. Cum a ajuns partenerul de judo al președintelui rus în posesia conacului.
Arkady Rotenberg a declarat sâmbătă că deține "Palatul lui Putin". Alexei Navalnîi a publicat o anchetă în care menționa că palatul se afla în proprietatea lui Vladimir Putin. Rotenberg, fostul partener de Judo al lui Putin, a declarat că a cumpărat palatul în urmă cu doi ani.
Omul de afaceri rus, Arkady Rotenberg spune că el este proprietarul vilei opulente de la Marea Neagră și nu președintele Vladimir Putin, așa cum susținea oponentul președintelui rus Alexei Navalnîi, notează Reuters. Navalnîi și fundația sa anticorupție au publicat un videoclip în care susțin că conacul opulent a aparținut președintelui rus. Videoclipul a fost vizionat de peste 103 milioane de ori.Rotenberg, fostul partener de judo al lui Putin, a declarat că a cumpărat palatul în urmă cu doi ani."Acum nu va mai fi un secret, eu sunt beneficiarul", a spus Rotenberg într-un videoclip publicat de canalul Mash în Telegram. "Am reușit să închei un acord cu creditorii acum câțiva ani și am devenit beneficiarul acestei proprietăți în urmă cu câțiva ani.", a mai explicat acesta.El nu a oferit alte detalii financiare despre achiziție sau despre modul în care a fost finanțată.Putin a negat deja dreptul de proprietate asupra palatului.